BASES REGULADORAS DO PROGRAMA “DEPO AVENTURA A LANZADA” 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 03/03/2020)

A Xunta de Goberno desta Deputación acordou, na sesión do 14 de febreiro de 2020, aprobar as Bases reguladoras do programa “Depo Aventura A Lanzada” para o ano 2020. A Deputación de Pontevedra leva a cabo a promoción e organización de actividades destinadas á xuventude no ámbito da educación non formal, da inserción sociolaboral, da formación en linguas estranxeiras, do deporte, da cultura, do lecer e do tempo libre, entre outras. Desde o Servizo de Cohesión Social e Xuventude ponse en marcha o programa “Depo Aventura A Lanzada” 2020, que se desenvolverá a través de campamentos no Centro de Vacacións da Lanzada e cuxos destinatarios son rapazas e rapaces dos concellos da provincia de Pontevedra. Este programa permite que 2.200 menores empreguen o seu tempo libre no verán participando en actividades de carácter lúdico, cultural, deportivo e formativo que contribúan ao seu enriquecemento persoal e faciliten que coñezan outros lugares fóra do seu contorno habitual. Así mesmo a Deputación, de acordo co principio de transversalidade das políticas en materia de diversidade funcional, adoptará todas as medidas pertinentes para asegurar que este colectivo participe, en igualdade de condicións cos demais, nas actividades recreativas, de lecer e de tempo libre, segundo o artigo 30 da Convención Internacional da ONU sobre os dereitos das persoas con discapacidade, así como para facer efectivo o seu dereito á igualdade, que se recolle no artigo 7 do Real decreto lexislativo 1/2013, de 29 de novembro, que aproba o Texto refundido da Lei xeral de dereitos das persoas con discapacidade e da súa inclusión social. En base ao exposto, a Deputación acorda poñer en marcha os campamentos de verán “Depo Aventura A Lanzada” 2020 segundo as seguintes A Deputación de Pontevedra, co obxecto de promover e fomentar o desenvolvemento persoal e social das nenas e nenos da provincia de Pontevedra e favorecer o compañeirismo e a convivencia nun clima de respecto, organiza o programa “Depo Aventura A Lanzada” 2020. Este programa lúdico-educativo inclúe o desenvolvemento de actividades ao aire libre relacionadas coa natureza, a lingua inglesa, a arte, a cultura, o deporte, os xogos, a igualdade de xénero e o respecto polo medio, co fin de colaborar na formación da nosa mocidade. “Depo Aventura A Lanzada” 2020 oferta 2.200 prazas distribuídas en 11 quendas de campamentos de 7 días de duración, que se desenvolverán entre os meses de xuño e setembro. En www.depo. gal poderase consultar información detallada sobre o programa de actividades, as quendas e as instalacións onde terá lugar.2.1 Nesta convocatoria poderán participar nenas e nenos que cumpran os seguintes requisitos: Estes requisitos serán condición necesaria para a admisión da solicitude.2.2 Poderán participar menores en situación de tutela e garda por parte da Administración e aqueles que se atopen tanto en réxime de acollemento residencial coma en atención de día nalgún centro da provincia de Pontevedra.2.3 No caso de menores que precisen dun apoio específico derivado dalgún tipo de diversidade funcional ou doutra patoloxía esta circunstancia deberá facerse constar no “cuestionario de saúde e autonomía persoal”, detallando do xeito máis preciso posible as súas necesidades. Se teñen praza adxudicada é necesario poñerse en contacto co Servizo de Inspección Médica enviando un correo electrónico a inspeccionmedica@depo. gal e será o persoal sanitario desta institución provincial quen solicite os informes médicos ou a documentación necesaria para poder valorar as súas necesidades no campamento. Os campamentos terán lugar entre o 21 de xuño e o 5 de setembro de 2020. Realizaranse 11 quendas, de 7 días de duración cada unha (de domingo a sábado), nas seguintes datas: A data de realización da última quenda queda condicionada á de comezo do curso escolar 2020/2021. As nenas e nenos participantes disporán dos seguintes servizos en cada quenda: a) Un programa de actividades socioculturais, recreativas, formativas e de convivencia que posibilite a participación de todas as rapazas e rapaces. Algunha destas actividades impartirase en lingua inglesa. b) O aloxamento en tendas de campaña no campamento. c) A manutención en réxime de pensión completa. d) O material necesario para as actividades. e) Un equipo técnico especializado en animación sociocultural, actividades de tempo libre, actividades náuticas e lingua inglesa. Así mesmo, para o caso de menores con necesidades especiais por razón da súa discapacidade disporase do persoal de apoio necesario adaptado ás súas características. f) Atención sanitaria de primeiros auxilios e seguro de accidentes. O número total de prazas ofertadas para este programa é de 2.200, distribuídas do seguinte xeito: Deberase optar por participar polo procedemento xeral ou polo procedemento específico, marcando o recadro correspondente no formulario da solicitude, de xeito que quedarán excluídas aquelas solicitudes que se presenten por ambos os dous procedementos. A.1) Número de prazas 1.900 prazas A.2) Prezo O prezo da praza do campamento estímase en 200 euros cada unha, resultado da suma dos gastos necesarios para a execución deste programa, que inclúen persoal de cociña para a preparación de alimentos, o mantemento e a limpeza das instalacións e os gastos da empresa adxudicataria do servizo de asistencia técnico-educativa e da empresa adxudicataria da subministración de produtos alimenticios, entre outros. A Deputación asumirá por este procedemento o 50 % do custo da praza. O importe do pagamento final que deberá efectuar a persoa interesada é de: Estes prezos inclúen: A.3) Adxudicación das prazas A adxudicación das prazas, tanto neste procedemento coma no específico, realizarase por sorteo, a través de medios informáticos e do seguinte xeito: Na páxina web da institución provincial publicarase o seguinte: O resultado do sorteo notificarase mediante unha mensaxe SMS de cortesía, para efectos informativos, ao móbil das persoas con praza adxudicada para que efectúen o pagamento; non obstante estarán obrigadas a consultar a súa situación na lista que se publique na páxina web. Se non se efectúa o pagamento no prazo establecido perderase o dereito á praza. Non se permite a cesión da praza adxudicada a terceiras persoas. O sorteo rexerase por un algoritmo do programa informático, no que se terá en conta o seguinte: 1. Daráselles prioridade ás nenas e nenos que non asistiron ao campamento no verán do ano 2019.2. Asignaranse en cada quenda 100 prazas para nenas e outras 100 para nenos. De non existir cota suficiente para cubrilas farase a través de múltiplos de cinco, por exemplo: 90/110, 95/105.3. Co obxectivo de favorecer a conciliación familiar, cando unha ou un menor que non participase o ano anterior obteña praza, as e os irmáns incluídos na mesma solicitude tamén obterán praza na mesma quenda aínda que xa a tivesen o ano anterior.4. Cota por concello: as prazas asignadas a cada concello serán proporcionais á súa poboación, segundo os datos obtidos do Instituto Nacional de Estatística (INE) do censo do ano 2019, de acordo coa repartición que se detalla no anexo I destas bases. B.1) Número de prazas 300 prazas repartidas do seguinte xeito: As persoas destinatarias destas prazas serán menores dos concellos da provincia de Pontevedra usuarias ou usuarios dos servizos sociais do seu concello como participantes nalgún dos programas e servizos básicos relacionados no artigo 9 do Decreto 99/2012, de 16 de marzo, polo que se regulan os servizos sociais comunitarios e o seu financiamento. As persoas solicitantes por este procedemento presentarán a súa solicitude na forma e no prazo establecidos nestas bases e deberán: 1.—Sinalar no formulario de solicitude a opción “Procedemento específico: prazas de reserva para a inclusión” e, dentro deste apartado, “Menores dos concellos da provincia de Pontevedra”. 2.—Ademais de achegar a correspondente documentación solicitarlle á traballadora ou traballador social do seu concello que emita a valoración social. Os servizos sociais comunitarios municipais dos concellos da provincia de Pontevedra, nun prazo máximo de 10 días hábiles desde a finalización do prazo para a presentación das solicitudes, entregarán por medios electrónicos a través do modelo “instancia xenérica” dispoñible na sede electrónica, no enderezo https://sede.depo. gal, a seguinte documentación: a) Valoracións sociais solicitadas polas persoas interesadas, baremadas segundo o modelo oficial b) Relación nominal por orde de puntuación das persoas solicitantes desta modalidade As persoas solicitantes por esta modalidade presentarán a súa solicitude na forma e no prazo establecidos nestas bases e deberán: 1.—Sinalar no formulario a opción “Procedemento específico: prazas de reserva para inclusión” e, dentro deste apartado, “Menores do Centro Príncipe Felipe”. 2.—Achegar, xunto coa demais documentación, un certificado expedido pola Dirección do centro que acredite que durante o período 2020-2021 están en situación de internamento. As persoas solicitantes desta modalidade presentarán a súa solicitude na forma e no prazo establecidos nestas bases e deberán: 1.—Sinalar no formulario a opción “Procedemento específico: prazas de reserva para inclusión” e, dentro deste apartado, “Menores en situación de tutela ou garda administrativa doutros centros de provincia de Pontevedra”. 2.—Achegar, xunto coa demais documentación, un certificado expedido pola dirección do centro que acredite que durante o período 2020-2021 están en situación de internamento. B.2) Prezo Co fin de acadar a igualdade de oportunidades a institución provincial asumirá o 100 % do prezo da praza para promover a inclusión social das e dos menores da provincia de Pontevedra. B.3) Adxudicación das prazas A adxudicación das prazas de reserva para inclusión, polo procedemento específico, realizarase do seguinte xeito: 1.—Por adxudicación directa, no caso de que a demanda non superase o número de prazas dispoñibles (300 prazas). 2.—Se o número de solicitudes superase o ofertado seguirase o seguinte procedemento: 2.1 As solicitudes de praza de reserva asignadas a menores do Centro Príncipe Felipe, dependente da Deputación de Pontevedra, adxudicaranse de forma directa. As prazas que queden sen cubrir reasignaranse para darlle maior cobertura aos seguintes colectivos pola seguinte orde: 2.2 As solicitudes de praza de reserva asignadas para menores en situación de tutela e garda administrativa doutros centros da provincia de Pontevedra adxudicaranse por sorteo, segundo a cota establecida. As prazas que queden sen cubrir reasignaranse para darlles maior cobertura ás prazas de reserva dos concellos, seguindo a puntuación das valoracións sociais independentemente do concello de procedencia. No caso de empate prevalecerán os concellos con maior demanda de solicitudes, tendo en conta as nenas e nenos que non asistiron no ano 2019 ao campamento.2.3 As solicitudes de praza de reserva para menores en situación ou risco de exclusión social dos concellos da provincia de Pontevedra (atendendo ás cotas establecidas segundo a poboación) adxudicaranse de forma directa seguindo o modelo de relación nominal confeccionado polos servizos sociais comunitarios municipais. As prazas que queden sen cubrir reasignaranse para darlles maior cobertura ás prazas de reserva doutros concellos, seguindo a puntuación das valoracións sociais, independentemente do concello de procedencia. No caso de empate prevalecerán os concellos con maior demanda de solicitudes, tendo en conta as nenas e nenos que non asistiron no ano 2019 ao campamento. No caso de quedar prazas vacantes correspondentes ao procedemento específico estas reasignaranse e adxudicaranse a través do procedemento xeral.6.1 As solicitudes para poder participar no programa poderán ser individuais ou múltiples: No caso de irmás ou irmáns que queiran ir en quendas diferentes deberase presentar unha solicitude para cada un deles; deste xeito entrarán por separado no sorteo para adxudicar a praza e para xerar listas de agarda. Non se poderá garantir que, de conseguiren praza, saian en quendas diferentes. No caso de irmás ou irmáns que queiran ir na mesma quenda deberán presentar unha única solicitude cos datos de todos. As e os menores que convivan no domicilio en situación de acollemento familiar tamén se poderán incluír na solicitude múltiple, e a súa situación equipararase á das e dos irmáns. Estas solicitudes múltiples teñen efecto durante o sorteo para adxudicar a praza e para xerar listas de agarda.7.1 As solicitudes presentaranse preferiblemente por vía electrónica a través do formulario normalizado dispoñible na sede electrónica da Deputación de Pontevedra, https://sede.depo. gal. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). 7.2 Opcionalmente, poderán presentarse as solicitudes presencialmente en calquera dos lugares e rexistros establecidos na normativa reguladora do procedemento administrativo común, utilizando o formulario normalizado dispoñible na sede electrónica da Deputación de Pontevedra que, unha vez cuberto, xerará a solicitude en formato PDF, que deberá imprimirse e asinarse para a súa presentación presencial.8.1 Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan ás devanditas consultas deberán indicalo no cadro correspondente habilitado no formulario de inicio marcando a opción cun X e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos, poderáselles solicitar ás persoas interesadas a presentación dos documentos correspondentes.8.2 A facultade de oposición ás consultas, no caso de persoas interesadas menores de idade, deberá formalizala a ou o proxenitor, titora, titor ou representante legal.9.1 As persoas interesadas deberán achegar coa solicitude a seguinte documentación, segundo corresponda: 1.—Libro de familia no caso de que as ou os menores solicitantes non dispoñan de DNI ou de NIE 2.—No caso de menores estranxeiros, copia compulsada do permiso legal de residencia ou documento análogo 3.—Acreditación da condición de familia monoparentaI 4.—Cuestionario de saúde e autonomía persoal, que figura coa solicitude, con todos os puntos debidamente cubertos e asinado 5.—Se é o caso, copia do ditame médico facultativo emitido polo equipo de valoración e orientación (EVO) correspondente Non se prestará ningún tipo de atención relativa a alerxias ou intolerancias alimentarias, así como apoio específico derivado dalgún tipo de diversidade funcional ou doutra patoloxía que non se indique neste cuestionario ou nos documentos complementarios que se xunten á solicitude.9.2 Documentación que lle debe remitir ao Servizo de Inspección Médica da Deputación de Pontevedra (inspeccionmedica@depo. gal) no caso de que a ou o menor que resulte beneficiario do programa padeza algunha patoloxía, precise tratamento farmacolóxico ou terapia específica: No caso de que se detecten ou diagnostiquen enfermidades, alerxias ou intolerancias alimentarias entre a data de presentación das solicitudes e a data de incorporación ao campamento, será necesario poñerse en contacto co Servizo de Inspección Médica, a través do enderezo de correo electrónico inspeccionmedica@depo. gal, e será o persoal sanitario o que solicite o correspondente informe de saúde.9.3 Todas as persoas beneficiais do programa deberán levar o primeiro día do campamento: 10.1 O prazo de presentación das solicitudes será de 15 días hábiles contados a partir do día seguinte ao da publicación desta convocatoria no Boletín Oficial da Provincia de Pontevedra (BOPPO). Se o último día do prazo coincidise en festivo prorrogaríase ata o seguinte día hábil.11.1 Todos os trámites administrativos que as persoas interesadas deban realizar durante a tramitación deste procedemento realizaranse preferiblemente por medios electrónicos a través do modelo “instancia xenérica” dispoñible na sede electrónica da Deputación de Pontevedra, https://sede.depo. gal. Opcionalmente, tamén poderán tramitarse presencialmente en calquera dos lugares e rexistros establecidos na normativa reguladora do procedemento administrativo común.11.2 Se a solicitude non reúne os datos esixidos na convocatoria ou calquera dos previstos no artigo 66 da LPACAP requiriráselle á persoa interesada, de conformidade co establecido no seu artigo 68, que nun prazo de 10 días hábiles emende as faltas ou presente os documentos preceptivos, indicándolle que, no caso de non o facer, se terá por desistida a súa solicitude, que se arquivará sen máis trámites.12.1 Finalizado o prazo de presentación de solicitudes publicarase no BOPPO —de conformidade co establecido no artigo 45 da Lei 39/2015, de 1 de outubro, do procedemento administrativo común das administracións públicas (LPACAP)— a relación provisional e definitiva de persoas admitidas e excluídas, xunto coas causas da súa exclusión, para participar no sorteo, así como a lista de agarda, no seu caso. Así mesmo, publicarase na páxina web da Deputación de Pontevedra.12.2 No modelo de solicitude do programa habilitarase un campo para que as persoas solicitantes que así o autoricen indiquen un número de teléfono móbil no que recibir avisos relacionados co programa a través do envío dunha mensaxe de texto.12.3 A Deputación enviará unha mensaxe SMS de cortesía ao teléfono móbil de todas as persoas solicitantes. Esa mensaxe comunicará un código de acceso ao enlace habilitado para a consulta e a revisión dos datos da súa solicitude.12.4 Cando se publique a lista provisional na páxina web indicarase o prazo que se concede para emendar os erros da solicitude, achegar a documentación que falte e sexa requirida, comunicar os erros que se detecten nos datos mecanizados ou denunciar que unha solicitude non foi publicada.12.5 Unha vez finalizado o prazo para emendar as solicitudes publicarase a lista definitiva de persoas admitidas e excluídas para participaren no sorteo e fixarase a data deste.12.6 Segundo o previsto na Lei orgánica 3/2018, de 5 de decembro, de protección de datos persoais e garantía dos dereitos dixitais, a identificación das persoas admitidas e excluídas realizarase exclusivamente mediante os seus nomes e apelidos. Nas seguintes 48 horas á realización do sorteo de adxudicación de prazas publicarase na páxina web da Deputación de Pontevedra (www.depo. gal) os documentos de pagamento e a forma, o prazo e os lugares para realizar o pagamento. No caso de non facer efectivo este pagamento no prazo establecido no documento de pagamento perderase o dereito á praza obtida, que pasará a ocupar outra persoa da lista de agarda. Os documentos de pagamento serán individualizados para cada menor; tamén no caso de irmás ou irmáns que obtivesen praza. A persoa responsable da ou do menor recibirá unha mensaxe SMS de cortesía no seu teléfono móbil coas claves para acceder e descargar os documentos de pagamento. Se non se reciben as claves no móbil as persoas beneficiarias estarán obrigadas a solicitalas e proceder ao pagamento dentro do prazo publicado na páxina web. Na relación de agarda non se terá en conta a cota correspondente a cada concello. As vacantes que se produzan por non efectuar o pagamento no prazo establecido ou por renunciar á praza obtida no sorteo adxudicaránselles ás e aos menores da lista de agarda, tendo en conta que a baixa dunha nena se cubrirá con outra nena e a baixa dun neno se cubrirá con outro neno. No caso de solicitudes múltiples, ofreceráselles praza cando as vacantes coincidan tanto en número coma en xénero cos membros incluídos nesta; de non ser así, chamaríanse as e os membros da seguinte solicitude que cumpran todos os requisitos das prazas vacantes. A medida que se produzan as vacantes a Deputación contactará coas persoas solicitantes incluídas na lista de agarda. Se renuncia a persoa contactada ou se non efectúa o pagamento no prazo establecido, darase de baixa e contactarase coa seguinte persoa da lista de agarda á que lle corresponda a praza vacante. Para ter dereito á devolución da cota aboada pola praza adxudicada a persoa interesada deberá solicitar por escrito a renuncia á praza e a devolución. As solicitudes presentaranse preferiblemente por medios electrónicos a través do modelo “instancia xenérica” dispoñible na sede electrónica da Deputación de Pontevedra, https://sede.depo. gal. Opcionalmente, as solicitudes poderán presentarse presencialmente en calquera dos lugares e rexistros establecidos na normativa reguladora do procedemento administrativo común. Só se terá dereito á devolución do importe da cota de inscrición: 1. No caso de impedimento da persoa interesada para asistir á actividade por algún dos seguintes motivos debidamente xustificados: Sen prexuízo de que a renuncia teña que presentarse coas modalidades indicadas, coa maior brevidade posible, a persoa interesada deberá comunicarllo ao Servizo de Cohesión Social e Xuventude, por teléfono ou por correo electrónico ao enderezo cohesionsocialexuventude@depo. gal, co fin de que a Deputación poida realizar as xestións de adxudicación desa praza á seguinte persoa da lista de agarda. A presentación da solicitude de devolución da cota de inscrición deberase efectuar en canto se produza algún destes motivos que xustifican a renuncia, para o que se achegará o correspondente xustificante.2. No caso de que non se preste o servizo por causas non imputables á persoa interesada ou se anule a actividade por parte da Administración: Neste suposto a presentación da solicitude de devolución da cota de inscrición deberase efectuar no prazo de 15 días hábiles, contados a partir do día no que a Deputación comunique as causas da non prestación do servizo. Para estes efectos as persoas interesadas dispoñen dun modelo normalizado de solicitude de devolución de cota de inscrición, que poderá descargarse na Sede Electrónica da Deputación de Pontevedra. Non se admitirán as solicitudes de devolución da cota que non se presenten na forma que se reflicte nesta base. As persoas participantes nos campamentos estarán obrigadas a: 1. Cumprir os horarios de incorporación e saída do campamento. O horario de entrada será das 10 ás 11 horas do día de inicio de cada quenda. Non se admitirán participantes despois deste límite horario, a excepción de que exista unha razón debidamente xustificada, acreditada previamente e valorada polo Servizo de Cohesión Social e Xuventude. A saída do campamento producirase ás 10 horas e será responsabilidade da nai, pai ou persoa que exerza a titoría legal da ou do menor o día que finalice a quenda correspondente.2. Non abandonar a actividade sen o permiso da persoa responsable. En todo caso, o abandono da actividade antes da súa finalización requirirá a comparecencia da nai, pai ou persoa titora, e será responsabilidade destas o traslado para o regreso ao seu domicilio, así como os gastos que este ocasione.3. Respectar as normas establecidas polos equipos de animación e as de réxime interno das instalacións Os datos persoais obtidos nestes procedementos serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento baséase no cumprimento dunha tarefa de interese público ou do exercicio de poderes públicos segundo as normas de rango legal recollidas no apartado “normativa aplicable” dispoñible na ficha do procedemento en https://sede.depo. gal e o consentimento explícito das persoas interesadas. Os datos persoais obtidos nestes procedemento comunicaránselles ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia e ao público xeral dada a publicación de actos prevista. De acordo coas garantías e límites da normativa de protección de datos de carácter persoal, publicaranse as listaxes indicadas na cláusula décimo segunda, na que figurarán datos identificativos desagregados de todo tipo de circunstancias persoais. As persoas interesadas poderán acceder, rectificar e suprimir os seus datos, exercitar outros dereitos ou revogar o consentimento segundo o previsto en https://depo.gal/proteccion-dedatos/exercicio-de-dereitos.Co fin de lograr a difusión efectiva deste programa para as vindeiras convocatorias e co obxectivo de garantir os principios de transparencia, accesibilidade da información e veracidade (artigo 2 da Lei 1/2016, de 18 de xaneiro, de transparencia e bo goberno), poderán recollerse experiencias e fotografías das instalacións e das persoas participantes, que poderán ser empregadas para noticias contidas en xornais ou publicacións e divulgadas tanto nos portais web da Deputación de Pontevedra coma nas súas redes sociais. No formulario de solicitude as e os representantes legais (nais, pais, titoras ou titores) das e dos menores solicitantes poderán autorizar ou denegar, expresamente, a toma de imaxes das actividades que se realicen nos mencionados campamentos, a publicar estas imaxes para a promoción e difusión do propio programa de campamentos e a utilizar o teléfono móbil e o correo electrónico como forma de contacto, aviso e comunicación por parte da institución provincial. No caso de que as ou os representantes legais das persoas beneficiarias marquen expresamente a opción de que non autorizan a captación, reprodución ou publicación de fotografías, a Deputación, de forma coordinada coa empresa que xestione a actividade dos campamentos, tomará as medidas pertinentes para velar pola protección da imaxe destas nenas e nenos. Non se realizarán fotografías susceptibles de danar a sensibilidade de menores ou atentar contra a dignidade das persoas. O orzamento consignado no Servizo de Cohesión Social e Xuventude para gastos directos do programa “Depo Aventura A Lanzada” 2020 é de trescentos dezasete mil oitocentos trinta e seis con cero seis (317.836,06) euros, e nel constan as seguintes consignacións: Ademais, existirán outros gastos indirectos, entre os que se atopan os da contratación de persoal, que se asumirán en función da demanda e que poderán ser xestionados ben por medios propios da Deputación ou ben realizando as contratacións que se consideren necesarias nos termos previstos na Lei 9/2017, de 8 de novembro, de contratos do sector público. Todas as cuestións que poidan derivar da interpretación destas bases serán resoltas polo Servizo de Cohesión Social e Xuventude. Pontevedra, 18 de xaneiro de 2020.—A deputada delegada, Ana Laura Iglesias González.—O secretario, Carlos Cuadrado Romay.